
Kisebbségpolitika Törökországban az ország uniós csatlakozásának tükrében

A dolgozat fő témája Törökország kisebbségpolitikája, amely a két legvitatottabb kisebbség példáján keresztül kerül bemutatásra. A kurdok, mint etnikai kisebbség jelennek meg, a görögök pedig, mint vallási kisebbség. Atatürk hatalomra kerülése és a Török Köztársaság kikiáltása óta Törökország nem ismeri el az etnikai kisebbségek létezését, csakis a lausanne-i szerződés szerint meghatározott vallási kisebbségeket tartják számon.
A tanulmány rövid történeti áttekintés és a görög-török kapcsolatok vizsgálatát követően összefoglalja e két kisebbség jelenlegi helyzetét, mindennapi életét Törökországban, különös tekintettel Isztambulra. A dolgozat megfogalmazza az okokat, miért Isztambulban koncentrálódnak az adott kisebbségek. Továbbá összefüggéseket keres a törökországi kisebbségpolitika és az ország Uniós csatlakozásának lehetősége között.
A dolgozat befejező része tartalmaz egy kérdőívet Törökország Uniós csatlakozásának esélyéről. Ez a felmérés nemzetközi tanulmányok szakos hallgatók körében készült.
 
 



